**211229 Харолд**

**Қиын жылға арналған жігерліндіретін сөздер**

***“Жаныма қайғы батып, шаршап-шалдыққам, Уәдеңе сәйкес күш сыйлай гөр маған.” (Забур 118:28)***

Чарльз Сперджеон 1800 жылдардағы әйгілі уағызшы және Киелі кітап мұғалімі болды. Бірақ оның әйелі Сюзи, күйеуі қайтыс болғаннан кейін ұзақ уақыт бойы күшті жігерлендіру қызметіне ие болды. Сюзидің өмірі ауыр азапқа толы болды, бірақ ол басқаларды Исамен керемет қарым-қатынасының арқасында жігерлендіре алды. Жаңа жыл басталған кезде, ол достарына былай деп жазды:

«Мүмкін, кейбіреулеріңіз үшін Жаңа жыл қайғы мен үнсіздікте басталған шығар... Қоңыраулардың көңілді қағылуынсыз, құттықтауларсыз... Сіздердің сынақтарыңыз ауыр, жұбаныштарыңыз аз, қайғыларыңыз ауыр шығар! Үздіксіз еңбектен шаршап, келешек туралы ойлар сізді уайымға салатын шығар... жердегі уайымдарды тастап, ұшып, тыныштықта болғаныңызды қалайтын шығарсыз... Мен сіздің сезімдеріңізді түсінемін», - деп мойындады ол.

Сюзидің жүрекке жылы тиетін сөздері әлі де шындық. Ол былай деп жазды: «Сүйікті достарым: Мен бүгін сіздерге қуаныш пен жұбаныш беретін сөздерді қайталаймын, Құдай сіздің барлық қайғы-қасіретіңізді біледі, барлық азаптарыңызды көреді, сізді шексіз махаббат пен қамқорлықпен баурап алады және уақытылы сізге жұбаныш беріп, қиындықтарыңызды жеңілдетеді».

Сізді қиын жыл күтіп тұр ма? Құдай Сөзіндегі Сюзиге оның азап шегуінде үнемі үміт берген аяттар сізге де арналған. 118-ші Забур жырының авторы сияқты, сіз де: “Жаныма қайғы батып, шаршап-шалдыққам, Уәдеңе сәйкес күш сыйлай гөр маған.”,— деп мінажат ете аласыз. (Забур 118:28)